
MERENAH PRAKNA.
Kalakoean merenah, prak-prakan me¬
renah teh, kaitoeng kana roekoen hiroep
noe pangperloena, lantaran sagala roepa
oge moal bisa bener lamoen henteu ti¬
nemoe reudjeung kitoe. Dina lakoening
ibadah ka Alloh, dimana henteu merenah,
tanwande teu aja paedahna, haram hoe¬
koemna malah mah; tjara salat asar dina
waktoe maghrib, atawa salat lohor dina
asar reudjeung sabangsana. Deui, oepa¬
ma ngadekoel bae tafakkoer, sedeng roe¬
paning perdoe kateler-teler, kalalawora¬
keun, ieu oge tangtoe djatoh kana moe¬
badirna; masih-masih lamoen ngan semet
moebadir, koemaha lamoen djatohna kana
doraka, meureun taja bedana djeung noe¬
milampah warnaning pamasiatan.
Geusan pangdjaga, soepaja dina la¬
koening ibadah teh merenah prakna, nja
aja sabda Nabi s. a. w., jen njiar pa¬
ngarti (ilmoe) teh diwadjibkeun pi¬
keun ka sakabeh Moeslimin dj.
Moeslimatin. Dimana sarerea geus
pada nohonan kana sabdana Nabi-Loe¬
hoeng, pirakoe make ten bisa ngadjalan¬
keun kakoedoeanana. Tjenah eta, oepama¬
na, sok radjeun aja, anoe loba ilmoena,
teu njoemponan kana mistina, eta mah
noe ngahagal ngadjalankeun kadorakaan
bae. Anoe matak, kadjeun ilmoena ngan
oekoer sadjoengeun ibadah tapi patri dina
ngabdi, leuwih aloes ti batan oejoeh¬
ajah sagala oeninga, tapi teu djadi pi¬
tjontoëun; soemawonna lamoen sasora¬
nganeunana oge loba sambewarana.
Demi sampoernana mah teu koedoe
ditjaritakeun deui nja eta koedoe pinoeh
ilmoena getol ibadahna, wedi asih ka¬
Maha Soetji katoet ka Rosoelna.
Dina hiroep koemboeh saari-ari oge¬
„merenah prakna" teh sakoemaha noe¬
geus katoetoer di loehoer, djadi sala¬
sahidji roekoen deui bae; lamoen teu
kitoe tinangtoe soelaja reudjeung kakoe¬
doeanana, nepi ka tempo-tempo ngagang¬
goe kana kaamananana masjarakat. Al¬
hasil pikeun njoemponan kana „merenah
prakna" dina tjampoer-gaoel oge koedoe
karana elmoe deui bae. Ngan ari ilmoe
pikeun ieu mah teu atjan sadia notok
kitabna atawa boekoena, beunangna teh
ngan koedoe tenget ngabandoengan ba¬
toer, djeung tina roepa2 batjaan, baba¬
koena tina soerat2 kabar anoe toedjoea¬
nana doenja acherat; djadi diadjarna teh
ti oerang pada oerang dina hiroep sapo¬
poe. Tata, basa, koedoe katjida diadjina;


prak-prakan dangdan koedoe poegoeh
rapna, oelah matak sareukseuk batoer;
djaba ti matak ngaganggoe kana panon
djeung tjeuli noe lian teh, oge ngalan¬
tarankeun kana ka-teu-soegemaan.
Anoe perloe diaremoetkeun sarta di¬
djaga koe sarerea, nja eta praktekna
„sidkah". Geus djadi kabiasaan pi¬
san di oerang, dina hahadjatan teh boh
soenatan boh kawinan dibarengan koe¬
pamake, tjenah „sidekah". Sok soema¬
wonna di noe aja pakeunna, dalah di noe¬
teu aja oge dibelaan andjoek hoetang,
da hajang njoemponan lakoening ibadah,
nja eta sidkah tea. Sanadjan kaloloba¬
anana geus pada aroeninga anoe koema¬
ha diseboet sidkah, tapi masih keneh
aja noe ngadjalankeun keneh bae, lanta¬
ran keuna koe biasa; biasa anoe teu¬
poegoeh njangirahna, ngan oekoer kana
nadar hoekoemna. Soemawonna dina
sidkah kapapatenan, tjek anoe ngan oe¬
koer toetoeroet moending mah, mani bo¬
ga rasa wadjib bae kitoena teh.
Tina perkara sidkah noe bieu, tangtoe
soesah pisan ngaleungitkeunana, lantaran
geus djadi adat kabiasaan tea, tapi per¬
loe djadi oedagan anoe laloba ilmoena,
soepaja tina sagala roepa anoe soelaja
reudjeung agama, bisa leungit, sakoerang¬
koerangna tereh ngoeranganana. Lantaran
sidik njatjas pisan, boga rasa noeroet¬
keun kana hoekoem Islam, sedeng Islam
teu pisan marentah noe saroepa kitoe.
Pendeking tjarita, sok soemawonna di
noe teu aja pakeunna sanadjan di noe¬
aja oge, sasat ngamoebadirkeun rizki.
Njoemponan kana rasa wadjib tea henten,
kalah ka ngarempak kana laranganana.
Ngamonjah-monjah kaboga atawa arta,
anoe geus djadi panjakit kalolobaanana
djelema, koedoe diaradji koedoe diaroelik
pisan sangkan ngoerangan. Saperti nga¬
loearkeun harta anoe teu poegoeh pisan
losna, ngan saoekoer ngajoenkeun pa¬
ngadjak napsoe anoe mangproeng; perloe¬
pisan diawerna. Oetamana, dina oenggal2
ngaloearkeun doeit teh koedoe noeroet¬
keun kaperloeanana, kaperloean anoe teu
ngarempak kana agama rawoeh drigama,
malar tinemoe reudjeung kamanfaatanana
doenja kalawan acherat. Sok soemawon¬
na ngaloearkeun doeit gede, sanadjan
doeit sadoeit ari merenah prakna, poe¬
goeh sokna mah, moal salah deui pi¬
nanggih reudjeung kahadeanana.
Oepama koe sarerea ditilik saliring
salira, tina perkara ieu, sok soemawonna
sen hidji, tampolana mah perak, ringgit,


sok aja noe montjor tina sakoe anoe teu¬
poegoeh losna. Lakoening kitoe teh, estoe
ngamoebadirkeun pisan kana rizki, malah
geus kaoengel pisan dina Algoeran anoe
hartina kira2: Saha2 anoe ngamonjah¬
monjah kana rizki harta-banda, eta
teh pibatoereunana sjetan. Sidik dj.
tetela pisan djadi batoerna sjetan teh,
lantaran ngaloearkeunana eta rizki oge
noeroetkeun pangadjakna sjetan; tjara
ngajoenkeun kasoekaan anoe teu aja pi¬
san patalina reudjeung kamangpaatan at.
kaperloean, boh keur sorangan boh keur
oemoem.
Aloesna pisan, prak-prakan anoe ma¬
tak ditjap pibatoereun sjetan koedoe leu¬
ngit samasakali, saboetoehna koedoe
boeroe-boeroe ngoeranganana. Malah noe¬
pangpangna pisan nja eta oelah nepi ka¬
mopohokeun kana kaperloean anoe per¬
loe doenja acherat tea. Kajaning poho
ka fakir miskin, dimana di oerangna keur
meneran aja pakeunna, poho kana toe¬
loeng bantoe dina djalan-Pangeran reu¬
djeung salianna.
Ngaloearkeun ketip hidji ketip doea,
malah nepi ka aja perakna atawa ring¬
gitna kana barang anoe teu perloe, djaba
ti teu papanggih reudjeung kahadeanana
teh, gede pisan pangharepan kana meu¬
nangna kagorengan. Tapi sabalikna, sa¬
nadjan ngaloearkeun sapeser tjarek wi¬
wilanganana, ari dipake sidkah ka fakir
miskin, atawa njamboeng njaroengsoem
dina djalan-Pangeran, dina ngamadjoe¬
keun agama, atawa goena oemoem dina
djalan kahadean, tangtoe pisan kahade¬
anana teh doenja acherat, sarta bakal
boemela kana dirina sorangan dina alam
kalanggengan.
Sok soemawonna di noe kagoengan
pangasilan ngotjor saban boelan, atawa
saban oesoem, atawana saban poe, tja¬
tjakan di noe pangasilanana teu poegoeh
arep-arepeunana oge, ngaloearkeun sen¬
hidji, sen doea, atawa kohok hidji,
pitjis hidji teh, dina saminggoe sakali
atawa saboelan sakali, kaitoeng pada
ngaranapan.
Tapi orokaja gogodana, ari kana nga¬
loearkeun noe poegoeh tempatna, mere¬
nah prakna mah, ngan emboeng djeung
soengkan bae, atawa dibarengan koe¬
koetoek gendeng. Ngan bae kabiasaan
anoe kieu teh, ari pikeun di ahli2 A.M.
mah pamoestahilan pisan, lantaran
sadajana parantos oeninga goenana,
manfaatna reudjeung kamistianana.
Moedah-moedahan heunteu njalahan.


16 December 1939 th. ka VIII.

Hatoer Pangoeninga.


Moegi djadi oeninga sadajana para
ahli2 Al-Moe'min, sarehna ngemoetkeun
roepi2 kaperloeanana:
a. Sakoemaha anoe parantos didadan
dina roepi2 hoofdartikel,
b. Ngemoetkeun kana kamaslahatanana
loemampahna Al-Moe'min,
c. Ngemoetkeun mangpirang-pirang se¬
rat noe katampi ti sadajana para ahli,
anoe djoemoeroeng dina djalan kasaean,
d. Ngemoetkeun deui artos sakohok
sering pisan kaloearna tina soegri ka¬
perloean anoe pardoe, kawoewoeh ka¬
emoet moal sakoemaha ngarepotkeuna¬
na, sedeng kasaeanana sakitoe agengna,
Directie ieu serat kabar mida¬
mel katetepan, ti ngawitan ping
1 Januari 1940, artos langganan
Al-Moe'min dina sakwartaalna di¬
taekkeun sakohok, djadi f 0,85.
Koe margi eto disoehoenkeun karidoa¬
nana sareng kaloentoeranana galih sada¬
jana para djoeragan, soepados kersa¬
njoemponan kana ieu poetoesan.
Kalih perkawisna, soegri noe ngaraos
kagoengan keneh paetangan dina salebet
taoen ieu, moegi enggal - enggal kersa¬
ngaladosan.
Hormat pangabaktosna,


Djoeroe Moedi.


PADILAH BISMILLAH.


S
Slot slaan dengan doel dal
d de bagi mailan de edels voel
4b las di delt doel die opella
Hadis Koedsi, timbalan Alloh Ta'ala
o als dode t
WAA


l golo, di


i


Hartosna: „He abdi2 Kami, maraneh
koedoe ngamimitian koe djenengan
Kami, tangtoe maraneh meunang pi¬
toedoeh, atawa daratang kana kari¬
do Kami, djaraoeh tina kabendoe
Kami."
Pilahir para Oelama: Sababna Alloh
Ta'ala noeroenkeun Bismillah, maparin
panginget-nginget ka ieu oemat, boeat
ngelingkeun ka para nabi kabeh, jen sa¬
daja nabi, sami ngagem Bismillah. Kdj
Nabi Soelaeman njeratan ka Radja Boel¬
ges dikawitan koe Bismiltah, tepi ka eta


serat teh disebatna Kitaboen Karim, lan¬
taran nganggo kalimah karimah, nja eta
Bismillah.
Timbalan K. Nabi Moehammad s.a.w.
Dina pentingan kaoela dipelesirkeun ka¬
langit, dina hidji waktoe soemping Malak
Djibril, ngalahiran ka kaoela jen kaoela
koedoe ngabeuntakeun panon. Braj panon
kaoela beunta, ari breh teh bet kaoela
aja dina hidji tangkal kai anoe gede
pisan. Deukeut eta tangkal kai teh aja
goebbah tina inten bodas make panto
tina emas beureun. Eta panto teh aja
kontjian, kontjina oge emas beureum.
Kagedean eta goebbah, lamoen djalma
sadoenja aroenggah ka eta goebbah, sa¬
roea djeung manoek eunteup di goenoeng
atawa tjara hidji parahoe di laoet.
Ret deui katingali, bet tina eta goeb¬
bah teh ngotjor pirang2 bangawan. Ba¬
rang kaoela rek balik, saoer Malak Dji¬
bril teh: „Bade angkat ka mana? Naha
teu hojong lebet ka eta goebbah?"
„Koemaha asoepna" tjarek kaoela „geu¬
ning pantona dikontji." „Boeka bae
saoer Malak Djibril. „Doepi sosina nja¬


eta: Teroes diboe¬


ka koe matja Bismillah. Aneh pisan ka¬
tingalina roepa2 bangawan teh ngotjor
tina hoeroep2 Bismillah.
Bangawan Tjai, ngotjor tina mim lapad
. Bangawan Tjisoesoe, tina ha lapad
4. Bangawan Arak, tina mim lapad
). Bangawan Madoe, tina mim lapad
). Djadi kanjahoan koe kaoela, jen
bangawan anoe opat teh, soengapanana
d 72.
tina 
ga


Kaoengel dina Tapsir Sjeich Nasapi


 di 42). Kitab2 Alloh Ta'ala noe¬
ditoeroenkeun ti langit aja 104 djilid
anoe 100 ma'nana koempoel di noe 4,
nja eta Taurat, Indjil, Zaboer, Qoerän.
Ma'na tiloe kitab terseboet koempoel di¬
na Algoeran; ma'nana Algoeran koempoel
dina Alfatihah; ma'na Alfatihah koem¬
poel dina Bismillah; ma'nana Bismillah
koempoel dinan lapad zal2 ja
ma'nana Bismillah koempoel dina titik
ba, karana harti o di dinja
o kon doeloe
Hartosna: „Sagala kaajaan noe enggeus
noe bakal djadi, eta kabeh koe pa¬
ngawasa Kami."


Kapentingan ma'na — di dinja, dipan¬
dekeun koe sawarehna Hoekama, jen ti¬
tikna ba eta hidji, sarta djadi panginget¬
) dan oge, oedjoeg2 njerep
nginget kana tauhid, jen Alloh Ta'ala
bae sagala kasampoernaan Alloh.
teh dat toenggal teu aja anoe ngabang¬


saan, boh datna atanapi sipat-sipatna,
nja kitoe deui padamelanana. Lamoen
dina datna, toenggal atawa hidji teh,
teu aja pisan dat sedjen noe tjara dat
Alloh, toer hidji teh estoe toelen, teu
beunang dibagi. Lamoen dina sipatna,
kasampoernaan Mantenna anoe teu aja
wates wangenna, teu aja deui noe nga¬
bogaan salian ti Andjeunna sipat noe¬
saperti sipat Andjeunna. Oepama koed¬
rat tea mah, teu aja babagianana, saperti
aja koedrat nomer doea tiloe, tjara di
machloek boga sipat noe dibabasankeun
koedrat (bisa). Tetela kabisa machloek
mah berwarna-warna, aja kabisa nomer
hidjina, doeana; saperti machloek noe¬
kaseboet bisa noelis; ieu pangabisa eta
moal saroea nomerna djeung bisa gawe2
sedjen; nja noe kitoe teh „apes tea.
Lamoen dina damelna Alloh kaseboet
hidji (toenggal) teh teu aja padamelan
machloek noe tjara padamelan Alloh Ta¬
'ala. Sadaja padamelan Alloh teu aja
pisan soesoenan bantoean dat sedjen,
tjaraning machloek lamoen njeboet di¬
gawe sorangan teh teu teroes djeung
hakikatna, boektina mah roepana paga¬
wean teh lain beunang sorangan. Lamoen
gawe noelis tea mah, nadjan diakoe beu¬
nang sorangan ge, teu boeroeng tetela
jen aja opat roepa barang: kalam, mang¬
si, kertas, leungeun. Djadi lain sorangan,
tapi opatan, anoe opat teh atoeh lain
hidji tapi bersoesoen, ngahidji (hidji ke¬
neh) tegesna saroea boetoehna, saroea
apesna, jen leungeun djeung kalam teh
teu aja salasahidji noe leuwih, demi noe¬
leuwihna mah hidji bae nja eta dat Alloh
anoe ngoesikkeun leungeun penoelis dj.
noe ngadamel berbagi-bagi tapakna ka¬
sab machloek.
Ana kitoe atoeh teu aja pangabisa alias
apes tea, da engkena ge sili akoe. Tjeuk
kalam : beunang kaoela. Tjeuk kertas:
beunang kaoela. Tjeuk mangsi, nja ki¬
toe, tjeuk leungeun, nja kitoe deui. Itoe
ieu pada boetoeh ka batoerna. Naha
mana anoe kasipatan aja pangabisa teh?
Taja lian ngan Alloh hidji.
Palebah dieu lamoen oerang ngale¬
njepan tauhid koedrat Alloh, moal teu
temleg boengkeuleukan sipat apes di
machloek. Sabalikna sipat Alloh Ta'ala.
Paingan teuing koedoe diantjoer pera¬
saan sagala bisa teh koe kalimah:
o di Si K
leu kalimah, bom anoe keras pisan boeat
ngantjoerkeun kasasaran hate anoe sok
akoe2 angga, sagala bisa, sagala njaho.
Lamoen oerang ngalenjepan kana har¬
tosna ieu kalimah, tangtoe oerang moal
leungiteun lari, moal siloeng kapahoeng,
da bener adjeg masangna padoman sarta
marga loejoe kana gambarna. Djoeng
.... solat oepamana, meureun kaeling
koe tekad soetji, jen Alloh Ta'ala ajeuna
keur nangtoengkeun, keur njidakepkeun,
keur ngaroekoekeun ka kaoela. Ana pok
teh babatjaan solat, karek njeboet kana

Sareng hoermat.
Sering ngoeping-ngoeping aja anoe
njarios (njarandekeun) agama kana pa¬
wajangan (wajang anoe sok nganggo
gamelan tea), sareng aja oge anoe nja¬
rios jen kawit anoe kagoengan alpoekah
ngadamel tjarios2 wajang teh WALI,
koe margi eta moegi kersa maparin ka¬
terangan, koemaha kawit-kawitna ajana
wajang teh, ti djaman mana sareng koe¬
maha tjoektjroekanana.
Oendjoek noehoen.
Hoermatna ab. No. 2162.


WALONAN
Perkawis wajang, teu kapendak dina
kitab-kitab karangan para Oelama, anoe¬
ngababar bagbagan agama, boh anoe
basa Arab atawa basa sedjen.
Ajana tjariosan kitoe teh, anoe nje¬
boetkeun wajang karangan atawa dada¬
melan Wali, ngan dina paririmbon pa¬
wajangan atawa tjaritaan dalang.
Ningal noe dilalakonkeun, tetela wa¬
jang teh tjaritaan djaman boeda, anoe
dimoehit koe oerang p. Djawa memeh
ngagem agama Islam. Prak-prakan wa¬
jang taja sanes moeng njebarkeun tete¬
kon-tetekon djeung kalakoean-kalakoean
anoe berhoeboeng djeung boeda para
dewa djeung salianna, anoe teu aja
patana djeung piwoeroek-piwoeroek
ka-Islaman.


Kalau poe
 dib
 glang sal 8 tot 25 
(—2 Slal langis boeat ol dian di
oul enasti atas te liaan dil dil poen
...
anjak da
Kairing koe hoermatna 
S
e. Seloe p
H. M. Moechtar B. bad


Tapi noeroetkeun tjariosan babad Dja¬
wa, Raden Patah Soeltan Demak, Radja
Islam noe ka I di Poelo Djawa, katjida
resepna kana wajang teh, tara towong
saban aja naon-naon di karaton teh sok
ngawajang. Nja andjeunna barempag dj.
pamanggoel agama djaman harita, noe
diseboet Wali sasanga tea.
Koe arandjeunna diatoer eta wajang teh
diobah saoetak - saeutik, soepaja djadi
djalan pikeun njebarkeun agama Islam
(propaganda).
Ngarobahna koe oerang Boeda teu ka¬
tara, tepi ka noe moehit kana wajang
teh djadi mahabbah kana Islam, tepi ka¬
gampang diadjakna kana agama Islam.
Oepamana: djimat Semiadji diseboet
adji-adji kalimasada, anoe maksoedna
kalimah Sjahadat.
Para dewa anoe dianggap pangeran
anoe ngahiroepkeun-maehkeun koe oe¬
rang Boeda, diatoer dina wajang oerang
ana perang sok radjeun eleh, datang ka¬
tetep diakoe jen dewa teh toenggal mah¬
loek, lain pangeran, enz.
Tapi dina djaman ajeuna, sanggeus
oerang Djawa arasoep Islam, propaganda
koe wajang teh geus teu didjalankeun deui,
ajeuna mah ngan djadi tatanggapan wak¬
toe aja kaboengahan bae.
Pikeun ngoelik agama Islam tina wa¬
jang kaasoep kana kalakoean bid'ah.
Ngoelik agama Islam tina kitab2 Oela¬
ma, tina Koerän djeung Hadis, djaman
ajeuna leuwih gampang djeung leuwih
bener.
Laladjo wajang biasa koe Oelama di¬
hoekoemkeun „haram", tapi lain dosa
gede, sanadjan dina wajang teh aja pi¬
rang-pirang tjonto anoe mangpaat pikeun
hiroep koemboeh atawa toeladan2 pikeun
kalemesan hate, sabab lolobana toekang
laladjo teu bisa ngahasilkeun kana mang¬
paatna; noe poegoeh mah laladjo wajang
teh ngan meunang kaboengahan tjara la¬
ladjo tatanggapan sedjen bae.
Lamoen anoe laladjo wajang, bisa nga¬
lap i'tibar tina kaajaanana eta wajang,
tangtoe eta i'tibar bisa ngoerangan kana
hoekoem paharamanana.
leu babaran sadajana sanes ngabantoen
tina kitab anoe moe'tabar. Diserat soteh


sakadar njoemponan pamoendoet bae.
Wassalam,
M. a.
PATAROSAN.
Sareng hormat.
Oendjoek toemaros:
I. Leueutan Bier tjap Koetjing, sok
djanten galib di lemboer pribados, oe¬
pami istri babar, saparantosna kaloear
baji, sok dileueutan bier tjap Koetjing.
Ngoeping wartos rehna eta bier, koe¬
kaoem Islam nadjis, djadi haram dileu¬
eutna. Pribados njoehoenkeun katrangan
sareng nas-nasna anoe paos.
II. Ngabedil manoek koe bedil angin
B.S.A., sanes koe senapan seunen, hen¬
teu kaboedjeng kapeuntjit, kaboedjeng
seep rohna, naha eta manoek anoe kitoe
kenging diteda (halal) atanapi haram?
WALONAN.
I. Perkawis bier tjap Koetjing paran¬
tos diwalon dina A. M. no. 37 katja 3.
II. Manoek anoe paeh koe bedil angin,
eta hoekoem bangke, teu kenging ditoe¬
jang (haram).
Noe halal teh noe paeh koe disoempit
atawa dipanah koe paser atawa paksi
anoe seukeut.
Wassalam,
M. a.
PATAROSAN.
Kahatoer pangersa djrg. M.a.
S. h.
Sarehna noemoetkeun seratan (djawab)
djrg. dina A.M. ping 2 Juni 1939 No. 21
pagina 2 noe oengelna:
Ari hadis2 larangan ieu :
1. enz.
2. ti Aboe Hoeraerah riwajat Tirmidzi
disohehkeun koe Ibnoe Hibban:
dellige bersatoel, de dipoen
„Saenja-enjana Kdj. Rosoel s.a.w.
ngala'nat ka awewe2 noe djararah
ka astana."
Leresan ieu sanget panoehoen njoe¬
hoenkeun karidoanana djrg. soepados
kersa maparin deui katerangan anoe
langkoeng paos, margi
1. Naha teu kengingna teh ka sakoem¬
na padjaratan, sapertos ka para Wali
sareng ka para Nabi?
2. Oge noemoetkeun adat di oerang
soemawonten dina boboran Siam
mah parantos djanten kabiasaan pi¬
san „NADRAHN" (djarah-djarah) ka¬
pakoeboeran iboe ramana atanapi
sepoeh-sepoehna, atanapi si iboe
djarah ka poetrana aja oge ka pa¬
tilasan tjarogena?
Kalajan pangadjeng-ngadjengna poen¬
BOECHARI WIRATMADJA
Lebet Tjiandjoer.
WALONAN.
leu parantos diwalon. Ringkesna kieu:
Istri anoe dila'nat teh toekang djarah2,
sanes anoe sakali-kalieun djarah ka ma¬
kam Nabi atawa ahli tea.

EMOETKEUNEUN:


Koe soson-sosonna sadaja ahli-ahli Al-Moe'min dina ngalakonan amal¬
ma'roef, sakoemaha noe kaoengel dina „Amal ma'roef" tea, adres-adres
kanggo proefnummer, anoe katampi koe djoeroe moedi doegi ka parantos pa¬
toempoek. Nanging sanaos parantos kieu kaajaanana, montong djadi pambengan
kanggo noe teu atjan atanapi noe palaj deui ngadamel amal-ma roef mah, soe¬
mangga enggal-enggal kintoenkeun bae, sangkan Islam woewoeh-woewoeh hoe¬
roeng mantjoer.
Dina salebet sasih ieu sareng teras saladjengna, proefnummer noe bakal
kasanggakeun teh moal aja lirenna.
Kanggo kaberesan atoeran kalajan toemoet sakoemaha agama, anoe diwa¬
djibkeun ka para Moeslimin, dimana eta proefnummer katampi, sareng disare¬
ngan koe hidajat ti Maha Kawasa, palaj ngersakeun ngaraksa ageman,
ngamadjengkeun ageman, enggal tampi kalajan manah noe islah, kalajan enggal
tjoemponan roepi-roepi kawadjibanana, nja eta „waragadna"
Saoepami eta proefnummer (nomer pertjobian) tea teu papendak sareng
djodona, nja eta noe njandakna (nampina) teu kaleresan sareng hidajat
Goesti Robboel Idjdjati, atanapi margi sanes-sanes, enggal-enggal¬
enggal-enggal paparinkeun deui (poelangkeun). Henteu kedah nganggo diwoe¬
woeh parangko, tjekap oepami diserat dina adresbandna koe:
„RETOUR AFZENDER 
Moeng djagi, oelah doegi ka gentjel, margi sakatampina deui, bade diteras¬
keun ka noe teu atjan kenging giliran. Sareng deui oelah ladjeng dielep (andel¬
andeleun).
Kapertjantenan hate, sakalintang boeleudna, jen para ichwan sadaja kantenan
pikengingeun hidajat, sadajana.
Wassalam
DJOEROE MOEDI.


Djarah kitoe, tetep hoekoemna soenat.
Ngan dina milampahna sok sering nga¬
roempak haram. Eta anoe mawi diseng¬
ker. Moen djadi toekang, tangtoe sering
ngalanggarna sengkeran. Eta anoe mawi
aja hadis La'nat. Hadisna soheh, teu
kenging dibantah.
Moen istri bade djarah, kedah nga¬
djagi paharaman, bilih moro soenat ting¬
gal wadjib, eta kaliroe.
M. a.


SO'AL IMAN.


II
HARTI „IMAN.


Djoengdjoenan oerang Kdj. Nabi s.a.w.
parantos ngadawoeh kieu:
  OEN


653 e
„lman teh, nja eta kapertjajaan dina
hate, dioetjapkeun koe lisan djeung
diamalkeun koe anggahota".
Djadi noeroetkeun kasaoeran Rosoe¬
loelloh noe bieu, tetela jen iman noe be¬
ner teh, teu tjoekoep koe ngan dina
hate djeung dina lisan bae, tapi koedoe
diboektikeun koe 'amal, lantaran iman
noe teu diboektikeun koe pagawean mah,
hidji iman noe teu aja hartina.


Naha hidji djalma noe teu noeroet ka¬
na parentahan djeung nasehat dokter,
beunang diseboetkeun pertjaja ka dokter?
Naha lamoen oerang teu noeroet kana
parentahan G. Alloh djeung teu ngadja¬
oehan tina tjegahanana, beunang dise¬
boetkeun jen oerang teh, iman ka Alloh?
Tjeuk oerang teh „henteu".
Tjobi naon goenana pertjaja ka dokter
lamoen sagala parentahna djeung nase¬
hatna teu diamalkeun?
Djeung naon hartina pertjaja ka Alloh
lamoen piwaranganana teu dilakonan?
Teu aja sanes!
Pangandika Kdj. Nabi:
oge jon
2
ceal did
s)
(G
„lman teh, lain koe akon-akon di¬
na lisan tapi kapertjajaan noe tetep
dina hate, sarta diboektikeun koe¬
'amal".
leu aja hidji riwajat noe nerangkeun
koemaha tapakna iman noe shodik dina
lakoe lampahna hidji djalma noe anjar
katoeroenan iman.
„Dina hidji waktoe, bangsa kafir Qoe¬
raesj geus ngajakeun hidji pasamoan,
noe maksoedna rek netepkeun tangtoe¬
ngan maranehanana terhadep ka Rosoe¬
loelloh. Ahirna, dina eta pasamoan
dioemoemkeun hidji kapoetoesan noe¬
maksoedna kira2 kieu ringkesna: „Saha2


noe bisa maehan Moehammad, manehna
bakal narima hadiah saratoes onta.
Lamoen manehna teu daek narima on¬
ta, manehna meunang narima oewang
kontan saharga saratoes onta tea".
Ti antara hadlirin noe aja dina eta
pasamoan aja hidji djalma noe keur meu¬
djeuhna nandangan kasoesah djeung ka¬
bingoeng dina kahiroepanana. Harita
keneh manehna teroes ninggalkeun pa¬
samoan pikeun neangan Rosoeloelloh
rek nganiaja. Mimiti manehna datang
ka boemi Kdj. Nabi, tapi teu kapanggih,
ngan manehna nendjo hidji papan noe¬
ditoelisan koe ajat Qoer'an, noe kieu
oenggelna:
 de Kol tab
G
(936 45 G
leu toelisan koe manehna diingetkeun
bener2 pisan teu lila toeloej manehna
nanjakeun ka hidji awewe, noe aja di
dinja; „Ka mana taksiran piinditeunana
Moehammad?" Djawab si awewe, jen
Rosoeloelloh aja di Daroel-Argom.
Kalawan teu diengkekeun deui, ma¬
nehna indit ka tempat noe diseboet bieu.
Barang eta djalma datang ka Daroel¬
Argom sakabeh djalma noe araja di di¬
nja pada njaroempoet, paboeni-boeni,
iwal djoengdjoenan oerang Kdj Nabi
njalira. Lantaran eta noe anjar datang
teh, nja eta Oemar bin Chottob, moesoeh
Islam noe katjida gagahna djeung leber
wawanenna sarta katjida galakna terha¬
dep ka sakoer noe anoet ka Kdj. Nabi.
Tapi datangna Oemar ajeuna, lain rek¬
noeroetkeun maksoed noe asal (nja eta
rek nganiaja Kdj. Nabi), tatapi rek noe¬
roetkeun hidji hidajat noe ngadak-nga¬
dak datangna ka mantenna nja eta rek
asoep Islam.
Sanggeus ditampi iman-islamna koe¬
Kdj. Nabi, andjeunna naroskeun tina hal
tjetjekelan noe didjalankeun koe kaoem
Moeslimin ka kaoem kafirin.
Walon Kdj. Nabi „koe rerentjepan".
S. Oemar njoehoenkeun soepaja eta
„tjetjekelan" dirobah, diganti koe „te¬
rang-terangan“
Lamoen ieu permoehoenan teu katam¬
pi, soepaja andjeunna mah njalira di¬
iwalkeun, kitoe pamoendoet B. Oemar.
Sanggeus salse oeroesan kaislaman
andjeunna, B. Oemar teras moelih deui
ka tempat pasamoanana kaoem kafirin. Di
dinja andjeunna ngoemoemkeun kais¬
lamanana, djeung menta ka sidang ver¬
gadering soepaja poetoesan „Maehan
Moehammad" teh diganti koe „Maehan
Oemar".
Koe ajana riwajat noe bieu, oerang
bisa nganjahokeun koemaha kaajaanana
B. Oemar dina waktoe andjeunna masih
iman (pertjaja) ka kajoe ka batoe, djeung
kaajaanana sabada iman ka G. Alloh.
Djadi noemoetkeun hadis2 noe ti pa¬
joen djeung riwajat noe bieu, oerang
bisa ngajakinkeun jen iman teh koedoe
dipertjajakeun koe hate, dikedalkeun koe¬
lisan djeung diamalkeun koe anggahota.
T.J.

Samboengan A. M. No. 45.
(Nadruk verboden).


6. Njarioskeun barang gaib.
Pirang2 barang gaib anoe ditjarioskeun
koe andjeunna dina Koerän sarta boekti
kadjadian, anoe keuna pisan, euweuh
mentjogna sama sakali,
Dina soerat ka 24 (Annoer) ajat ka 55,
G. Alloh djangdji, jen kaom Moe'minin
anoe ariman ka Kdj. Nabi sarta harade
tingkah-lakoena, bakal aroenggoel djoerit,
djeung bakal boga karadjaan anoe toha¬
ga, djeung bakal njebar agama marane¬
hanana (Islam). leu kabeh kaboektian
koe njebarna Islam djeung kongasna ka¬
radjaan kaom Moeslimin harita, anoe
kasaksian koe tareh.
Dina soerat ka 48 (Alfath) ajat ka 27.
ditjarioskeun jen para sahabat ti Madi¬
nah bakal arangkat ka Mekah anoe hari¬
ta masih keneh dibawah koe kaom kafir
Koeraisj, sarta bakal arasoep ka masdjid
soetji (Almasdjidil - haram) dina djero
aman.
Dina soerat ka 8 (Al-anfal) ajat ka 7,
ditjarioskeun jen bakal kadjadian perang
di Badar anoe teu disangka-sangka ti
tadina.
Dina soerat ka 54 (Algamar) ajat ka 40.
ditjarioskeun jen kaom kapir bakal ka¬
deseh perangna.
leu kabeh geus boekti kadjadian, sa¬
koemaha tjariosanana, teu njalahan sa¬
eutik-eutik atjan.
Kaasoep kana golongan ieu keneh,
njarioskeun angen2 anoe lian, nerangkeun
anoe dikandoeng koe hate batoer. leu
oge dina Koeran deui bae. Saperti noe¬
diseboet dina soerat ka 3 (Ali Imran)
ajat ka 122, njarioskeun hatena doea
golongan anoe ampir ngaredjat ti pang¬
perangan lantaran risi djeung keder.
Koe sakoer anoe tjampoer gaoel djeung
Kdj. Nabi kasaksian, jen beuki tambah
bedja noe ditjarioskeun koe andjeunna teh
beuki tembong bae benerna, beuki min¬
deng dioedjina beuki tembong emasna.
Lamoen mikiran kaajaan anoe tjalam¬
poer djeung andjeunna harita, nja eta
bangsa Arab anoe katjida djaoehna kana
taohid ka Alloh Ta'ala, katjida bobolo¬
kotna koe kamoesrikan, toeloej mikiran
eusi Koerän djeung eusi Taurat, aneh
bet saloejoe dina poko toedjoeanana,
dina oeroesan taohid, dina oeroesan ka¬
nabian djeung sabangsana. Ras inget
ka noe disaoerkeun koe Nadjasji, radja
Habesi, basa andjeunna ngareungen sa¬
watara ajat Koerän, kieu saoerna: „leu
tjariosan estoe sakokotjoran djeung kitab
anoe toeroen ka Nabi Moesa." Ras deui
inget kana tjarios ki Wargah bin Naofal,
anoe pisoendaeunana kieu: „Tah nja eta
pisan Namoes noe sok toeroen ka Nabi
Moesa teh."
(Samboengeun).


SOEATOE KESEMPATAN
JANG AMAT BAIK BOEAT
PENDOEDOEK BANTAM SEKITARNJA.
KESEMAIAN AIA...
TYPECURSUS
JANG PAKE SYSTEEM 10 DJARI
AIEN VINGERS - BEIND).
ADRES
ADM. ADVERTENTIE BUREAU
PANDEGLANG.


Ngawoewoeh kaoeninga soteh pikeun
anoe teu atjan oeninga, ari pikeun noe¬
geus oeninga mah sanes ngawoewoeh
basaeunana, nanging ngakoerkeun, sar¬
ta dimana aja kakiranganana enggal woe¬
woehan, ngarah para ahli A.M. rata-rata
kaoeningana.
Ari pang dianggap pinambahaneunana
kaoeninga mah eta bae sarehna salasaoe¬
rang ti rengrengan kakara terang, bilih
bae aja keneh para ahli anoe koeroeng
batok sapertos anggahota rengrengan tea¬
diwawarkeun soteh.
Kaleresan pisan dikoernia koe Jang
Agoeng ngoeping wangkongan anoe moe¬
lih djengkar ti nagri, maparin terang ti¬
na roepi2 anoe model, anoe ten sadajana
parantos terang.
Mantenna teh djengkarna noenggangan
kapal Marnix anoe gedena 20000 ton
sarta gantjangna 16 knoopen atawa 16
X 1,8 km — 28,8 km sadjam. leu kapal
kaasoep kana kapal2 noe panggedena dj.
panggantjangna; benten deui pisan sareng
vrachtschip (kapal barang) noe sok di¬
toempakan koe djamaah.
Koe lantaran lain lalakon saminggoe
doea minggoe, meh aja saboelanna, dja¬
di diatoer pisan sangkan panoempang
oelah bosen, oelah kesel, oelah ngoeloe¬
woet. Pasadianana estoe oetama, noe¬
roetkeun kelas-kelasna panoempang. De¬
mi tambanganana ti oerang ka nagri klas
1 + f 900, kl. II + f 700 djeung pang¬
moerahna + f 400. Pasadiaan klas hidji
teges alah batan di boemi golongan ka¬
tahori kahidji, tina tempat (hut) pang¬
koeleman, tempat panganggoan nepi ka¬
tempat pangsiraman teh, beh ditoeeun
ti komplit, sabab araloesna loear biasa.
Tempat pangtjalikan, pangobrolan, pang¬
toeangan, estoening ngarareunah, prame¬
dani2 anoe nomer satoe teh, anoe arem


poek djeung karandel di kapal pabala¬
takna teh. Roepa2 sport kaamengan di¬
ajakeun, aja paranti ngodjaj, paranti maen
bal, paranti balap kareta mesin, malah
aja balapan koeja deui, ngan bae prakna
beda djeung di darat, lantaran ngoekoer
kana tempat tea. Tjara balap kareta me¬
sin; lain balap darangdang-derengdeng,
tapi dikontakkeun kana djaroem, tanaga¬
na ngaboseh matak ngadjalankeun dja¬
roem tea. Koe djaroem dipoetoesna ma¬
na noe kendor mana noe gantjang, mana
noe meunang mana noe eleh.
Ngahagal diajakeun cursus sport dj.
cursus karadjinan keur baroedak awewe
lalaki, poegoeh leiderna, poegoeh goe¬
roena. Tempo2 diajakeun tentoonstelling
tina eta karadjinan cursisten teh.
Pepestaan tara aja towongna, malah
beunang diseboetkeun salawasna bae pes¬
teh; dangsa, bal masque djeung roepa2
salianna; make prijs deuih.
Pasajagian toeangeunana, babakoena
keur klas hidjina, bakating koe sadia¬
sadiana, anging Alloh anoe oeninga dina
kasampoernaanana. Beunang diseboet
sagala roepa toeangeun sadia. Geura
bae mimiti tina pasadiaan kopi; sagala
roepa kopi aja. Dina prakna sarapan
moemoeloek tara koerang ti 16 roepa
toeangeun, naon kapalaj.... aja, asal
moendoet. Dina toeang tangange mah
komo deui, da lijst katoeangan (menu)
teh tara koerang ti 41 roepa. Toeangna
meunang milih sakersa, malah ari tang¬
koelak-toeang mah sanadjan rek ditatab
kabeh oge teu aja halanganana, ari sa¬
kira kapatoeangan mah. Aja oge kadja¬
dian anoe metjak2 hajang oelah aja toe¬
angeun noe diliwatkeun, nepi ka gantoeng
2 djam lilana teh; noe sedjen mah geus
ka mana ....., ari ieu mah andekak
keneh bae bari njagapan patoeangan.
Dina waktoe ngeteh, sagala teh anoe
ladzat sadia, sarta mangpirang - pirang
roepa koeeh lalawoehna, sakarep meunang


16 December 1939 th. ka VIII.


AL-MOE'MIN No. 47.


pagina 6.


Geus moal beunang diboeni baoe¬
djeung dipoengkir deui, jen Aboeja teh,
masing dikoemaha-koemaha oge, raris


raris. Itoe, ieu, boh noe djaloe boh
noe pelen pada daratang ka Aboeja
pada ngaririm sapoetjoek lajang
Ngan bae rarisna beda djeung raris
djoeragan M. A., boeboehan ka wong
alim tea, sajang masalah andjeunna mah
Demi Aboeja — masja Alloh — lantaran
djoeroe tadah tea, samabroek sagala
bres, tegesing bari istoening, samoekawis
sajagi. Malah ajeuna mah leuwih madjoe
nepi ka ka intjoe-intjoe wanita ngirim
soerat teh.
Lain Aboeja, reuwas alah manan noe¬
digebah!? Tapi sadjeroning kitoe teh
atoh deuih, mani atoh tjara ditondjok
tjongtjot.
Pang reuwas, sapedah Aboeja soemoer
katoeroeban njiroe, koe tara soerat-si¬
noerat djeung wanita teh. Baheula oge,
djaman Aboeja djeung si nini keur adjar
kenal, dimana hajang patoempang tjarita
teh, poetoes koe talatah bae atawa di¬
tjaloekan dina seeng. Ari dikitoe teh.
geus pada teroes rasa, toeloej pada ni¬
rilik bae.


njandak (moendoet).*) Sapandjang toeang
leueut dipirig koe orkes, anoe disadia¬
keun di loehoereun pangtoeangan kl. I.
Oepama nilik kana begrooting toea¬
ngeun pasadiaan mah meudjeuhna pisan
sabab sadjalaneun teh f 12 000.
Insja Alloh oepami aja deui koekoepi¬
ngan anoe aheng, disisihkeun deui dina
Al-Moe'min.


*) Sawarehna tina eta toetoeangeun
disisihkeun dina medja, didjieun papaes.
Pasakan anoe didjieun tina oedang, dina
wadahna teh dibangoenkeun oedang, anoe
tina kapiting atoeh djiga kapiting, reu¬
djeung mangpirang-pirang matjem noe¬
sedjenna.
Oepama noe teu atjan oeninga rasiah¬
na mah, noe matak helok rosa teh, nja¬
eta aja boeket kembang di djero ijs, noe¬
katjida matak bingoengna negoeh. Ari
sihoreng, boeket asal teh diteundeun di¬
na djero tjai, toeloej djeung wadahna
diteundeun dina koelkast (lomari paranti
njieun ijs). Atoeh ari tjaina geus djadi
ijs teh, boeket teh diboelen (aja di dje¬
ro) ijs.


Demi atohna, nja eta sapedah Aboeja
boga rasa djeung angkeuh, jen anoe
marelangeun teh lain anoe garagah gede
tanaga bae, tapi poetri anoe lemes boe¬
dina oge, pada njoreang ka awak Aboeja,
anoe sakitoe koedoe dipikamarelangna.
leu soeratna teh:
Bandjar 4/12-'39.
Kahatoer
Kang rama Aboeja
linggih di
Fabriek.
Poetra hatoer oeninga ka salira Aboeja
wirehing poetra dina lebet 2 sasih pa¬
rantos 2 kali henteu dikintoen A. M.
Ngawitan teu nampi, sasih October
kaping 9 no. 38.
Kadoea kalina sasih November kaping
24 no. 44. Saparantosna langkoeng tina
waktosna teu nampi keneh bae, teras
koe poetra pribados, dipapaj, ditaroskeun
ka padamel kantor Post, namoeng pi¬
sanggemna henteu aja.
Koe djalaran kitoe poetra teh henteu
aja sanes, moeng bade njoehoenkeun
pitoeloeng ka salira Aboeja, manawi ri¬
do manah en loentoer galih kersa nga¬
lereskeun ka poetra anoe keur gantoeng
teureujeun. Saperkawis hojong enggal¬
enggal dikintoen anoe teu katampi ka¬
mari tea.
Kalih perkawis nja eta soepados ka¬
pajoenna, oelah doegi ka aja kadjantenan
deui sapertos anoe parantos-parantos.
Sakali deui disoehoenkeun kerna Al¬
lohna bae, margi henteu aja deui anoe
baris pibelaeun ka poetra istri teh, moeng
Aboeja njalira.
Sareng moegi Aboeja nawakoep kana
oengelna ieu serat bilih aja kalepatanana.
Ma'loem poetra mah teu toeman serat¬
sinerat teh, ieu oge kapaksa, bawaning
koe nalangsa sareng keuheul, napsoe¬
teu tiasa nahan, djadi sabalangbentor
Noe mawi njanggakeun ieu serat hen¬
teu ka djrg. Adm. djalaran sieun lepat
prakprakanana, kawantos poetra mah
doesoen.
Sakitoe pioendjoek poetra ka salira
Aboeja. Sareng njanggakeun salam bak¬
tos ka sadajana djoeragan-djoeragan
A. M. miwah ka Aboeja sarimbit.
Ti poetra
lg. no. 2403.
Euis, Oetjoe, djantoeng Aboeji
Soerat ti boeah ati Aboej teh koe¬
Aboej teges dipoesti-poesti didjieun dji¬
mat, ngan teu diampihan di djero koe¬
tang bae, lantaran Aboej mah masakat
pisan, katoeroeg-toeroeg si nini tara hi¬
deng mere ngindjem koetang; djadi di¬
ampihanana teh dina sakoe atawa ditje¬
tjekel, bakating koe deudeuh ka noe¬
miheman ka Aboej, nja enoeng boektina.
Noehoen Oetjoe, noehoen, Aboeja teu
weleh-weleh njoekoerkeun ka Maha
Agoeng, lantaran intjoe Aboej kaom wa¬
nita geus sakitoe dikersakeun makala¬
nganana toer aja dina sadjero kalang. Be¬
ner, bener, koedoe kitoe, ari pok-pokan
reudjeung prak-prakan teh, matak ngeunah


matak betah, nepi ka Aboeja mah asa
digerean tjeuli, peler tibra matja soerat
si Euis teh.
Taktikna ngaratjik basa, poegoeh mar¬
ga loejoena, bener oengkarana, katoe¬
roeg-toeroeg pajoes pisan nepi ka djadi
saksi benerna anoe didawoehkeun koe¬
Goesti Soebhanahoe, jen istri teh dida¬
melna koe Mantenna leuwih lemes ro¬
hanina djeung djasmanina ti batan pa¬
meget. Leuleus liat djiga doelang tinande
si Oetjoe teh, tapi henteu sadrah soeme¬
rah, da hajang ngeukeuhan hakna. Poe¬
goeh bae...... di Aboejana oge ari koe¬
intjoe kitoe mah, mani asa nanahaon
rarasaan teh, tanpa raosna loear biasa,
nepi ka harita à contant Aboeja nga¬
order ka si nini, soepaja Oetjoe boeroe¬
boeroe dikirim no. 38 -44 malah ditam¬
bahan koe no. 45. Koemaha koe si Oetjoe
geus katampa?
Teu weleh katadji Aboeja mah koe¬
soerat si Euis teh, malah dipahadreng¬
keun djeung si nini oge. Pokna teh:
„Poegoeh bae koedoe kitoe ari noe¬
djadi awewe mah, leuleus djeudjeur liat
tali, djiga anoe sagala leah, tapi oelah
ngaroeksak hak. Nja tjara tabeat intjoe
oerang pisan, anoe matak repeh-rapih
loeloes-roentoet teh dimana geus imah2.
Demi eta mah, anoe sok ngaheulakeun
hak, toena tina soeba-sita, rintih-titih,
ieu aing anoe boga hak, lapoer........
matak gosoeh salalawasna.
Alhasil Oetjoe, lain si Oetjoe anoe
koedoe menta maaf ka Aboeja djeung
ka nini teh, tapi sabalikna, nja eta Aboeja
djeung nini anoe oelah koerang2 dima¬
loem, lantaran sakitoe kaireng-tali¬
ngeuhan.
Insja Alloh, pikahareupeun mah koe¬
Aboeja rek leuwih-leuwih didjagana soe¬
paja si Oetjoe, intjoe Aboej, oelah ka¬
laroeng.


KOROPAK.


Parantos nampi ti:
Djrg. H. A. Djakaria Lgno. 2017. f 0,80
kanggo kw. III th. '39 Lg. anjar parantos
dikintoen A.M. Noe sanesna diantos!
Djrg. Atmadiredja Lgno. 2029 f 1,60
kanggo kw III-IV th. „39
Djrg. M. Ahmad Lgno. 1892. Jaktos
sakoemaha dina serat djrg. Parantos di¬
lereskeun.
Noe teu moendoet, teu diwaler.
Hormatna,
Adm. A. M.


KADE LALI.
Dina strook postwissel moegi diserat
nomer abonne, soepados ngagampilkeun
kana padamelan Administratie.
Adm. A.M.


AL-MOE'MIN No. 47.
16 December 1939 th. ka VIII.
Kadjadian2 di nagara deungeun.


Nepi ka waktoe ieu noe peperangan
di Eropa-Wetan antara Roeslan djeung
nagara Fin geus doea minggoe leuwih
lilana. Dina djero satengah boelan beu¬
beunanganana soldadoe Kominis teu pati
sakoemaha lobana nilik kana karongka¬
hanana balatantara Stalin mah. Madjoena
soldadoe2 Roeslan di beulah kaler Fin
+ 70 km; demi di Fin kidoel - wetan
ngan semet welas km paling2 30 km.
Komo di daerah Karelie mah kendor
pisan madjoena teh, pangpangna koe¬
lantaran di eta daerah oerang Finanga¬
bogaan benteng noe koeat noe di¬
seboet „Benteng Mannerheim"
Lamoen koe oerang beubeunangan
Roeslan dibandingkeun djeung beubeu¬
nangan balatantara Djerman dina waktoe
ngaroeroeg Polen, katjida pisan bedana.
Kapan dina djero doea minggoe teh ma¬
ke geus bisa beunang satengah mah,
mangkaning balatantara Polen djaoeh
leuwih loba djeung koeat ti manan sol¬
dadoe2 nagara Fin, noe ajeuna keur di¬
roeroeg koe Roeslan.
Sabab-sababna noe matak balatantara
Roesian di nagri Fin sakitoe kendor ma¬
djoena, nja eta koe lantaran hargana ba¬
latantara Roeslan — tjek ahli militer —
teu sakoemaha, djendral2 Roesian noe¬
palinter loba noe dipaehan koe pamaren¬
tah Kominis, koe lantaran anti Stalin
sarta atoeran2 djeung prak-prakanana eta
balatantara Kominis koerang beres. Ari
lobana mah balatantara Roeslan teh moal
aja noe moengkir boh parabot perangna
atawa djiwana, ngan kwaliteitna — noe¬
roetkeun ahli militer — djaoeh leuwih
koerang ti manan balatantara Hitler. Dja¬
ba ti noe ditoelis bieu aja keneh pasala
noe sedjen saperti kaajaan tanah nagri
Finna, beda pisan ti manan Polen. Demi¬
Polen mah sasat rata, ari nagri Fin mah
loba pisan sitoe2 djeung rantja. Kaajaan
hawana oge waktoe ieu mah di Fin teh
katjida tiisna, da keur moesim saldjoe
djeung es. Komo di Fin kaler salalawasna
aja saldjoe djeung es bae djadi koerang¬
koerangna toetoer kana hawa di eta
tempat matak djadi gering.
Soldadoe2 Roeslan noe ngaroeroeg di
Fin kaler oge loba pisan noe gering koe
hawa noe sakitoe tiisna, demi soldadoea
Fin mah loba noe geus toetoer. Salian
ti kitoe dina ngalawanna balatantara Ko¬
minis, soldadoe Fin katjida toh-tohana¬
na, da keur ngabela lemah tjaina tea.
Lain bae soldadoe Fin noe gede djasana
teh, rahajat Fin noe sedjen oge pada
arinsap jen perang teh perang pikeun
ngabela kamerdikaan.
Noeroetkeun bedja noe pandeuri pa¬
gaweanana balatantara Fin lain bae na¬
han moesoeh tapi di sawareh tempat
mah make bisa malikan ka Roeslan. Geus
katjaritakeun jen doea tempat noe tadina
beunang dina tangan Roeslan ajeuna ka¬
djabel deui koe oerang Fin. Kapal2
oedara Fin teu tjitjing sok radjeun nga¬
jakeun bombardemen2 di hidji doea tem¬
pat kabogana Roeslan. Nepi ka ajeuna


kota2 di nagri Fin babakoena iboe kota¬
na nja eta Helsinki teu diboman deui
koe kapal2 oedara Roeslan, koe lantaran
poena ngan mesoem bae. Pangpangna
noe dipikasieun, paoer antjaman Stalin
rek ngantjoerkeun Helsinki didjalankeun.
Sadjeroning rahajat Fin meunang tjo¬
tjoba noe lain loemajan sarta narekahan
soepaja bisa nahan, balarea di sadoenja
pada mariloe ngarasakeun kana kadoe¬
doekanana oerang Ein. Demonstratie pro¬
Fin di oenggal2 tempat diajakeun; di
nagara2 Zweden, Noorwegen (tatanggana
Fin) loba djalma ngarora noe neken ha¬
jang djadi soldadoe di nagri Fin, hajang
miloe ngabela oerang Fin. Aja noe ngoem¬
poelkeun doeit pikeun kaperloean Fin,
babakoena di nagara2 noe kaseboet bieu
di loehoer djeung di Amerika Sarikat,
malahan pamarentah Amerika mah mere¬
ngindjeum doeit f 10000 000 ka nagri
Fin. Noe katjida pisan nembongkeunana
sympathie ka nagri Fin nagara2 noe aja
di wewengkon Amerika kajaning Ameri¬
ka Sarikat, Mexico, Uruguay dj.r.r.d. 
Dina waktoe ajeuna djelema keur meu¬
djeuhna ngabandoengan gerak - gerikna¬
Volkenbond atawa Soendana Beungkeu¬
tan Rajat2, leu adegan, noe hargana dina
panon balarea geus katjida morosotna,
koe lantaran dipentaan toeloeng koe nagri
Fin djadi rada menjat deui. Tapi nilik
kana galagatna mah moal bisa noeloe¬
ngan ka nagara Fin. Ti samemehna nga¬
jakeun gempoengan eta Beungkeutan
Rajat2, geus loba nagara2 laleutik, noe
djadi anggotana, mere njaho jen teu pati
poeroeneun baoekat baikot ka Roesian.
Dina pidatona wawakil nagri Fin di
Beungkeutan Rajat2 geus njarioskeun jen
rahajat Fin lain boetoeh koe sympathie
bae tapi pang-pangna boetoeh koe sol¬
dadoe2 katoet parabotna. Andjeunna ne¬
rangkeun jen rahajat Fin teh lain bae¬
ngabela kamerdikaanana, tapi ngabela
kaboedajaan djeung kaadaban Eropa, koe¬
lantaran Kominisme toedjoeanana hajang
ngabasmi eta doea roepa pangaboga oe¬
rang Eropa.
Beda djeung tangtoengan nagara2 se¬
djen, tangtoenganana nagara Djerman
kana soal Roeslan-Fin. Boh s.s. kabarna
atawa pamarentahna henteu nembongkeun
perasaan pro-Fin; ari koe kitoe tea mah
kaharti pisan da noe naradjang Fin oge
kapan „sahabat" Djerman. Eta tangtoe¬
ngan Djerman koe s. s. k. moesoehna
(Inggris & Prantjis) didjieun pasal pikeun
ngiritik djeung ngiroehan perhoeboengan
Djerman - Roeslan.
Antara Djerman djeung Inggris & Pran¬
tjis noe gede digoenakeun teh ngan pro¬
paganda, sili gorengkeun bae da ari pelor
mah teu pati sakoemaha digoenakeunana.
Dina lapangan ekonomi deui itoe ieu
pada gariat, babakoena pisan pihak Ing¬
gris, sabana djaba ti koe pakakas perang
teh koedoe koe djalan ngabaikot pere¬
konomian, pikeun naloekkeun Djerman.
Koe lantaran noe keur parerang di Ero¬
pa koelon mah nagara-nagarana djarare¬

goed moal aja harepan enggeusan ajeuna2
noe poegoeh mah kahiroepan djelema ka¬
ganggoe. Noe ripoeh teh deui kadoe¬
doekanana nagara2 netral laleutik, noe¬
ajana di sakoerilingeun Djerman, koe¬
lantaran ti ditoe ti dieu (koe noe pare¬
rang) henteu ditoeding pro-moesoeh, di¬
paksa koedoe anoet ka manehna. Toeng¬
toengna teh miloe ka salasahidji matak
tjilaka teu miloe disegagan bae.
Di loear Eropa teu aja kadjadian2 noe¬
parenting noe matak mangaroehan poeli¬
tik doenja. Di Asia wetan ajeuna Djepang
keur babadamian djeung Roeslan tina
oeroesan wates di Mansjoeko.


MORAWI.


Ngistrenan Adipati.


Dina isoek2 poe Saptoe anoe anjar
silem, Kdj. Boepati Soekaboemi geus
diistrenan kaadipatianana koe Kdj. Resi¬
dent Bogor. Sa-Soekaboemi kapala-ka¬
palana toengkeb, malah Kdj. Boepati
Bogor djeung Tjiandjoer oge sami ra¬
woeh, nja kitoe deui Pad. Dirg. Loek¬
man Djajadiningrat gedeputeerde prov.
Pasoendan (West Java). Sabadana bian¬
tara oepisil djeung biantara-biantara noe¬
njanggakeun kawiloedjengan, ditoemboe
koe resepsi anoe pohara ramena. Ti di¬
nja toeloej boebaran.
Congres A. I. I.
Redactie ngahatoerkeun pirang-pirang
kanoehoenan, sarehna ti Hoofdcomite¬
Congres di Bandoeng geus nampi hidji
boekoe Congres nummer anoe pinoeh
dieusi koe asas A. I. I., prostelan ti tja¬
bang2, sarta katembong pisan jen sama¬
ngat A. I. I. di lingkoengan tjabang¬
tjabangna katjida hiroepna, tandana loba
pisan alpoekah-alpoekah anoe diasong¬
keun ka Congres, ngaharep poetoesana¬
na. Pangbagian mangpirang-pirang de¬
partement henteu tinggaleun pikeun ba¬
bagian garapeunana.
Lilana Congres ti tanggal 23 nepi ka¬
tanggal 26 December 1939 teu aja to¬
wongna, meh beurang penting, pili-genti
reudjeung bagian istrina, nja eta Zainabi¬
jah. Tempatna Congres di gedong „Him¬
poenan Soedara" Moskeeweg Bandoeng.
Sabot vergadering kaom istrina, kaom
pamegetna rek njieun eskoersi, ngan
teu atjan poegoeh programmana.


16 December 1939 th. ka VIII.


AL-MOE'MIN No. 47.

Al-Moe'min ngahatoerkeun wiloedjeng
disarengan koe pangharepan, moega
ieu Congres sing leubeut boeahna. Amin.
Raksa Mitra Poetra.
Pangoeroes ieu roemah pertoeloengan
parantos nampi hadiah ti dermawan
Djrg. Doehri Wira Sasmita f 0,96.
Soegri noe bade ngersakeun deui,
enggal diantos.
„Kantjil" Djerman!
Satoengtoeng perang djeung Inggris,
Djerman geus aja kana opat lima kalina
nembongkeun kapinteranana tjara kantjil.
Sapertina, bisa norpedo kapal perang
Inggris noe djegoed di palaboean Ing¬
gris sorangan noe sakitoe didjaga-djagana.
Djaba ti eta loba deui, noe ditoelis di¬
loehoer sakadar tjonto,
Doea tiloe poe ka toekang, Djer¬
man geus nembongkeun deui bae
katjepetanana teh, nja eta koe bisana
ngamoedi hidji kapal dagang noe gede
pisan kalawan teu katangkep koe Inggris.
Eta kapal dagang Djerman teh, noe¬
dingaranan „Bremen" basa memeh pe¬
rang ajana di New York (di Amerika Sari¬
kat). Barang keur balik ka Djerman di
tengah-tengah djalan kapegat koe pepe¬
rangan nja toeloej njoempoet ka sala¬
sahidji palaboean netral. Eta kapal da¬
gang teh (gedena + 51000 ton) ngan
diintip bae koe Inggris iraha rek balikna
deui ka Djerman, sabab adjaman Inggris
oepama eta kapal geus di tengah laoet
bakal didjabel.
Tapi bet ajeuna si kapal dagang teh
geus nepi ka Djerman, djadi Inggris ka¬
palingan djalan, leu kadjadian koe ra¬
hajat Djerman ditampa kalawan goem¬
bira. Noeroetkeun katerangan ti pihak


Djerman, barang geus njaho pamarentah
Djerman pikeun jen „Bremenaja di
laoetan keur balik, dipapag koe kapal¬
kapal oedara Djerman pikeun ngadjaga
bisi aja koea-kieu. Eta oge basa keur
di djalanna koengsi kanjahoan koe kapal
silem Inggris, ngan eta kapal silem
teu bisa norpedo koe lantaran diantjam
koe kapal2 oedara Djerman,
Demi tjek pihak Inggris noe matak
kapal silemna teu norpedo teh koe lan¬
taran emboeng ngalanggar wet internati¬
onal noe ngalarang norpedo kapal dagang.
(Morawi).
Kdj. Boepati Mester.
Inna lillahi wa inna ilaihi rodji'oen.
Titis toelis dihin pinasti Hing Kang
Maha Soetji, dina malem Kemis tanggal
13/14 boelan ieu, Kdj. Boepati Meester
Cornelis, Rd. Ting. Aria Koesoema di
Nata geus moelih ka alam kalanggengan,
sabada teu damang aja moelan-malenna
dipalihara di roemah sakit Tjikini.
Noeroetkeun tjarita, andjeunna teh joes¬
wa + 53 taoen, demi djadi Boepatina
kakara lima taoen. Ngantoenkeun poetra
lima, tapi teu atjan aja noe sawawa pi¬
keun digadang ngagentos rama.
Dina waktoe dikaloeatna nja eta poe¬
Kemis isoek2 loear biasa lobana anoe
egadjap, sarta sapandjang djalan pinoeh
koe abdi2 noe ngahormat ka boepatina.
Gegeden2 Europa, babakoena Kdj. Goe¬
pernoer Pasoendan sami rawoeh, malah
biantara anoe pandjang lebar pisan. Kdj.
Boepati Tjiandjoer kalawan asmana pa¬
mili nganoehoenkeun ka sadajana, malah
ka Kdj. Goepernoer mah diimplik-implik,
moega2 pamarentah ngamanah ka sala¬
sawios poetrana noe poepoes, soepaja
di achir bisa ngagem kaboepatian.


Geus kadoea boepati ajeuna, noe nga¬
mimitan ngagem kaboepaten Mester, sa¬
sat mopo satengah djalan.
Satoe lawan tiga!
Kamari di wewengkon Amerika Kidoel
geus aja kadjadian hidji kapal perang
Djerman noe dingaranan „Graf Spee“
sili bedil hebat koe mariem djeung tiloe
kapal perang Inggris.
Noeroetkeun radio-Berlijn mah eta ka¬
pal perang Djerman teh waktoe keur
koekoerilingan di Laoetan Atlantic pa¬
panggih djeung kapal-kapal perang moe¬
soeh noe ngiringkeun kapal2 dagangna
(convooieren). Koe „Graf Spees teh
doea ti antara kapal-kapal dagang moe¬
soeh dibedil koe mariemna nepi ka tja¬
rem Ti dinja kapal perang noe tiloe tea¬
malikan ka „Graf Speef. Saenggeus ki¬
toe ger bae toeloej sili bedil, teu koeng¬
si lila hidji ti antara tiloe kapal perang
Inggris kapaksa koedoe ngoendoerkeun
diri da beunang koe tjentangan Djerman
sarta meunang karoeksakan gede.
Noe doea deui noeloejkeun ngabedi¬
lanana, sarta didjawab koe „Graf Spee“.
Lilana sili bedil teh aja opat djam.
Dina waktoe ajeuna „Graf Spee aja
di salasahidji palaboean Amerika Kidoel,
nja kitoe deui kapal2 perang Inggris noe¬
tiloe teapaja di palaboean deui. Opata¬
nana (tiloe noe Inggris, 1 noe Djerman)
kapal meunang karoeksakan. (Morawi).


ANAIAN KAISLAMA


Dikempelkeun koe:
Al-oestadz ABDULAH bin R. H. NOH
Pangaos f 0,54 sareng ongkos ngintoen


Adm. Al-Moe'min.


ANGGITAN LALAKON
NABI SOELAEMAN A. S.
Diringkeskeun tina „Sadjarah Ambija
basa Malajoe.
(koe: Atmadja.
XVI.
163. Eta poelo saboedeurna, nganggo
koeta tohaga kenging ngoekir, teras bae¬
abdi asoep, ka lebet eta koeta, mana
horeng hidji nagri ageung langkoeng,
rame henteu koerang djiwa, matak be¬
tah resep tjitjing.
164. Di tengah-tengah nagara, hidji
kraton ageungna liwat saking, tina batoe
marmer aloes, roepana ngeplak bodas,
di pajoenna aja hidji aloen-aloen, anoe
katjida legana, djabi eta aja deui.
165. Tengah aloen-aloen tea, abdi
ningal moenara noe langkoeng adi, dina
poentjakna ngabagoeg, manoek Akob
wastana, didamelna tina emas moenggah
hoeroeng, omnjang koneng katingalna,
djeung ageungna liwat saking.


166. Tina abdi panasaran, ningal ma¬
noek ageungna tanpa tanding, enggal
bae abdi asoep, kana djero beuteungna,
rarasaan koe tina ageungna manoek, teu¬
beda sareng di doenja, anoe diboedeur
koe langit.
167. Ti dinja abdi ka loear, rek nja¬
tjapkeun kapanasaran ati, hajang nga¬
djadjah sing tjoetjoed, eusi eta nagara,
henteu lami abdi ningal doea maoeng,
didamelna tina timah, ditjampoer tam¬
baga deui.
168. Ari dina antarana, ngabedega
artja mangroepi djalmi, ageung djeung
djangkoeng kalangkoeng, sanggem abdi
harita, eta kabeh enggeus tangtoe ngan¬
doeng maksoed, perlambang eta nagara
noe koe aing teu kaharti.
169. Nanging teu dipikir pandjang,
teras abdi ngadjoegdjoeg kraton tadi,
di lebet eta kadatoen, dibagi opat kamar,
oenggal kamar pinoeh koe awewe woeng¬
koel, djeung teu kinten gareulisna, hem¬
pak darioek 'na oebin.
170. Djeung katjida garindingna, pa¬
nganggona matak serab ningali, dima¬
koeta kawas ratoe, sareng djabi ti eta,


abdi ningal korsi karadjaan aloes, dida¬
melna tina emas, rineka inten bidoeri.
171. Ari noe njalikanana, djalmi pe¬
tjak katambih bongkok deuih, tjaketna
aja noe nangtoeng, poetri geulis katjida,
pamoeloena estoe pinoeh koe kaloetjoe,
bear boedi djeung someah, matak resep
noe ningali.
172. Barang poetri tea angkat, ti pa¬
joeneun anoe keur tjalik tadi, boeroedoel
pada maroeroe, koe istri-istri tea, noe¬
seueurna mo kirang ti opat reboe, kabeh
njampeurkeun aradab, darioek ngarioeng
poetri.
173. Selesep abdi ka dinja, miloe
tjampoer sareng rioengan istri, di dinja
abdi tjatjatoer, misanggem kaheranan,
pependakan noe koe abdi geus kalang¬
koeng, djawabna „andjeun ti mana, bet
teu terang ieu nagri.
174. Bisi andjeun hajang terang, hal
moenara anoe katingal tadi, djeung
Akob manoek noe aloes, eta djadi isarah,
noe nandakeun ieu nagri leuwih poen¬
djoel, ti batan nagara lian, noe aja di
ieu boemi.
(Samboengeun).


